CELEX: 62012CN0126
Language: el
Date: 2012-03-08 00:00:00
Title: Υπόθεση C-126/12: Αίτηση για την έκδοση προδικαστικής αποφάσεως, την οποία υπέβαλε το Bundesfinanzhof (Γερμανία) στις 8 Μαρτίου 2012 — Brück Edgar κατά Agentur für Arbeit Villingen-Schwenningen — Familienkasse

23.6.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 184/2
            
         Αίτηση για την έκδοση προδικαστικής αποφάσεως, την οποία υπέβαλε το Bundesfinanzhof (Γερμανία) στις 8 Μαρτίου 2012 — Brück Edgar κατά Agentur für Arbeit Villingen-Schwenningen — Familienkasse
   (Υπόθεση C-126/12)
   2012/C 184/03
   Γλώσσα διαδικασίας: η γερμανική
   
      Αιτούν δικαστήριο
   
   Bundesfinanzhof
   
      Διάδικοι στην υπόθεση της κύριας δίκης
   
   
      Προσφεύγων και αναιρεσείων: Brück Edgar
   
      Καθού και αναιρεσίβλητο: Agentur für Arbeit Villingen-Schwenningen — Familienkasse
   
      Προδικαστικό ερώτημα
   
   Έχει το άρθρο 13, παράγραφος 2, στοιχείο α', του κανονισμού 1408/71 (1), την έννοια ότι απαγορεύεται η χορήγηση (διαφοράς) επιδόματος τέκνου από το κράτος μέλος κατοικίας στις περιπτώσεις στις οποίες ο δικαιούχος επιδόματος τέκνου –όπως και ο έτερος γονέας– ασκεί μισθωτή δραστηριότητα ως μεθοριακός εργαζόμενος στην Ελβετία, όπου λαμβάνει οικογενειακές παροχές για τα τέκνα του που κατοικούν στο κράτος μέλος κατοικίας, οι οποίες όμως υπολείπονται του προβλεπόμενου στο κράτος μέλος κατοικίας επιδόματος τέκνου;
   
      (1)  Κανονισμός (ΕΟΚ) 1408/71 του Συμβουλίου, της 14ης Ιουνίου 1971, περί εφαρμογής των συστημάτων κοινωνικής ασφαλίσεως στους μισθωτούς και τις οικογένειές τους που διακινούνται εντός της Κοινότητας (ΕΕ ειδ. έκδ. 05/001, σ. 73), όπως τροποποιήθηκε με τον κανονισμό (ΕΚ) 118/97 του Συμβουλίου, της 2ας Δεκεμβρίου 1996 (EE L 28, σ. 1), και τον κανονισμό (ΕΚ) 647/2005 του Ευρωπαϊκού Κοινοβουλίου και του Συμβουλίου, της 13ης Απριλίου 2005 (EE L 117, σ. 1).